รัฐมนตรีว่าการกระทรวงศึกษาธิการ แนะผู้ปกครองช่วยวางแผนช่วงเวลาปิดเทอมของบุตรหลานรองรับการเรียนการสอนแบบออนไลน์
รัฐมนตรีว่าการกระทรวงศึกษาธิการ แนะผู้ปกครองช่วยวางแผนช่วงเวลาปิดเทอมของบุตรหลานรองรับการเรียนการสอนแบบออนไลน์นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เปิดเผยว่า กระทรวงศึกษาธิการได้วางแผนการจัดการเรื่องการเรียนการสอนทางออนไลน์ไว้แล้วเพราะไม่มั่นใจในสถานการณ์ของโรคโควิด-19 ส่วนความเหมาะสมนั้นจะเสนอในที่ประชุมคณะรัฐมนตรีในสัปดาห์หน้า ส่วนข้อจำกัดการเรียนการสอนแบบออนไลน์ในส่วนของอาชีวศึกษานั้นกำลังเร่งหาทางแก้ไขอยู่ ส่วนเด็กประถมศึกษาจะให้ใช้สื่อทางโทรทัศน์ในการสอนและทำแบบฝึกหัด ส่วนชั้นมัธยมศึกษาจะต้องมีอุปกรณ์ในการเรียนออนไลน์ ขณะที่การเปิดภาคเรียนนั้นในปัจจุบันจะเปิดภาคเรียนในเดือนพฤษภาคม แต่ปีนี้ที่จะต้องใช้การเรียนการสอนแบบออนไลน์เข้ามาจึงจะต้องใช้เวลาในการทำความเข้าใจกับครูและนักเรียน ซึ่งอาจจะเลื่อนเวลาออกไปอีกเดือนครึ่ง จึงอยากจะฝากไปถึงเด็กและผู้ปกครองให้ช่วยวางแผนในช่วงเวลาที่อยู่บ้านแบ่งเวลาในการอ่านหนังสือ การหาความรู้ การเล่นเกมส์ที่เป็นประโยชน์สำหรับเด็กและเยาวชนในช่วงเวลาที่ต้องอยู่บ้าน